संघ परिवार
संघ परिवार (अर्थत् : "राष्ट्रीय स्वयंसेवक संघ का परिवार" या "आरएसएस परिवार") से आशय राष्ट्रीय स्वयंसेवक संघ द्वारा खड़ा किये हिंदू राष्ट्रवादी संगठनों के समूह से है, जो इससे संबद्ध हैं। इनके अन्तर्गत राजनीतिक दल भारतीय जनता पार्टी, धार्मिक संगठन विश्व हिंदू परिषद, छात्र संघ अखिल भारतीय विद्यार्थी परिषद (एबीवीपी), धार्मिक रक्षक संगठन बजरंग दल जो विश्व हिंदू परिषद (वीएचपी) की युवा शाखा है, और भारतीय किसान संघ आदि आते हैं। 'संघ परिवार' में प्रायः शिवसेना जैसे सहयोगी संगठनों को भी शामिल किया जाता है, जिसकी विचारधारा, रा०स्व०सं० की विचारधारा से बहुत कुछ समान है। संघ परिवार भारत के हिंदू राष्ट्रवादी आंदोलन का प्रतिनिधित्व करता है।